Милионерки от средната класа | Жената днес\n2508 ПРОЧИТАНИЯ ОТ 12 юни 2017\nВсяка от нас има история, свързана с отношенията й с парите. Аз също. Работим непрестанно за това да се „разбираме с парите си“, но истината е, че винаги ще има какво още да научим за себе си от това как се отнасяме към парите си.\nВ миналото аз също имах история на активно използвани кредитни карти за предимно ненужни неща и страх, че мога да остана без източник на приходи. Можеше да е и по-зле, осъзнавам това. За повечето жени този ирационален страх е свързан с друг вид страх, който вече е съвсем присъщ на нас, жените, и на хората като цяло – това е страхът от смъртта. Подсъзнателно ние свързваме недостига на пари с ужаса, че ще останем без храна, покрив над главата си и сами. Рядко подхождаме към себе си като към генератор на пари, който винаги, навсякъде и по всяко време може да се включи и да работи. Нямаме тази увереност, а изграждането й отнема време. Затова днес оценявам високо потенциала, възможностите и креативността, които мога да имам, когато отношенията ми с парите са здравословни и се стремя да бъдат такива.\nЧесто се среща сред жените с бизнес или индивидуална практика да се подчиняваме на страха, че няма да изкарваме достатъчно пари от дейността си. В същото време виждаме онзи предприемачески мит, където едни млади усмихнати жени са на Бали и се наслаждават на успеха си. Или пазаруват в Милано и Париж. Или прекарват ваканциите си на яхти из Средиземно море. Те имат ваканции като начало! Или пътуват постоянно. В първа класа!\nСега, нека сме обективни – не говорим за онези „жени-предприемачи“, които фиктивно се занимават с бизнес, докато всъщност реалният човек, който го движи, е мъжът до тях. Или за дъщерите на магнати или политически фигури. Тях ги има в нашата действителност, но все пак – има и други. Искаме да знаем кои са те и как го правят. Нали?\nПонякога, когато избирам подарък за някое бебе, се изумявам от възможността да похарчиш 200 лева за един фъстък, който след месец няма да може да облече дрешките, да не говорим за възможността да ги оцени. Тогава се питам, да не би на челото ми да пише жена-милионер от средната класа? Има жени обаче, за които това е нормално. Кои са тези жени?\nКато изключим двете групи жени, които споменах по-горе, останалите, които успяват, са жени като теб и мен. Не са по-умни, по-способни или по-талантливи. Какво ги прави финансово проспериращи тогава?\nКачествата, които обединяват тези жени, са:\nТе мислят различно, мащабно – когато се закопаем в детайли и ежедневни ангажименти, ние се борим с деня си, не се възползваме от възможностите в него. Остава ли ти време да помислиш, да видиш колко далеч можеш да стигнеш, имаш ли пространство около себе си да изградиш визия за живота и бизнеса, които желаеш, такива, каквито съответстват на твоите ценности? Тези жени отдават огромно значение на всичко това и избягват всякакви дейности, които просто им пълнят графика.\nИнвестират във времето си като един от най-ценните ресурси и го превръщат в свой приятел. С една дума, тези жени не участват в общото повсеместно хленчене, че времето все не стига. Те мислят как да направят така, че да им стига. Всички имаме 24 часа в деня. Следователно е въпрос на избори, които те правят, а други – не.\nИмат отношение към живота – досега не съм видяла жена, разкъсана на 100 страни от задачи и работеща до изнемога, която изкарва много пари. В тази връзка поговорката „Който работи, той ще яде“ е абсолютно грешна. Правилно би било да кажем, че „Който работи работата, която е най-добра за него и създава най-голяма полезност за себе си и клиентите си, ще яде“.\nПриемат парите като жизнена енергия и огледало на собствената си креативност и иновативност. Когато вярваш в себе си и това, което предлагаш, то се отразява на цялостното ти поведение и рисковете, които си склонна да предприемеш. Тогава парите се превръщат в разменна стойност за стойността и полезността, която ти даваш с продуктите или услугите си.\nРискуват – о, да, страхът да скочиш и другите да те видят как ще паднеш…Един от най-големите страхове и спирачки на жените. Тези, които са успешни и просперират обаче, скачат. Всеки ден. С малко повече от предишния.\nСъздават промяна – когато правиш нещо, което обогатява света около теб в по-малка или по-голяма степен, и допринасяш за позитивна промяна, паричният поток е само отражение на твоята мисия. Колкото по-голяма е тя, толкова по-богат е финансовият поток към теб. Познавам жени, които инвестират в компании на други жени, в които вярват. Също така жени, които имат моден бранд и шият с жени кроячи и шивачи, които получават истинско признание и достойно възнаграждение. Имам около себе си жени, които имат сладкарница и създават радостни моменти за семействата и децата им системно всеки ден и уикенд. Или такива, които искат да променят образованието в България за едно по-светло и красиво бъдеще на страната. Или такива, които искат по-четящи деца. Или такива, които искат по-здрави жени, които не зависят от килограмите и възрастта си. Мисията ти може да е малка на пръв поглед, но да променя животи. Един по един. Всеки ден!\nВсички ние разполагаме с потенциала да имаме изобилен и проспериращ бизнес и живот без никакви ограничения. Да, хубаво е да си от жените, които имат бизнеси за милиони преди да са навършили 30, но ако не си, това не е присъда, а едва началото на твоя път. Устреми се смело напред. Направи първата крачка. После втората. Но помни – няма лимит на възможностите пред теб за просперитет и успех.\nМоже би ще се видим скоро някъде из Средиземно море, ти на твоята яхта, аз на моята!


05 Юли 11, 21:06 / Автор: Агенция Булгарреклама\nОт 11 до 13 октомври 2011 година ще се проведе първото издание на Didacta International в София. Didacta International се организира от Съюз Didacta, Германия, съвместно с Министерството на образованието, младежта и науката и с подкрепата на Столична община и кмета на София Йорданка Фандъкова. Изложението ще бъде най-големият специализиран форум в областта на образованието за Югоизточна Европа. Паралелно с изложбата ще се проведе и конференция, която ще засегне актуални теми от сферата на образованието.\nОт 11 до 13 октомври 2011 година ще се проведе първото издание на Didacta International в София


Дневен хороскоп за зодия Лъв - 27 Април 2019 година - AstroData.bg\nДневен хороскоп - Лъв - 27.04.2019 - Финансов успех\nСъбота не е лоша за осъществяване на вашите обществени, лични или делови намерения. Проблем за мнозина през този ден ще е повишената нервност, която може да се превърне в причина за остри кавги с някого.\nДенят се характеризира с добри възможности за финансови постъпления. Днес ще ви се наложи да се заемете с различни въпроси, голяма част от които съвсем не сте планирали. Въпреки това се постарайте да не оставяте нищо, което можете да свършите днес за следващите дни. Това би означавало да изостанете с работата си, което не е желателно. Обърнете повече внимание на семейството си. Преди обяд е най-добре да не се мяркате пред много хора, да ви виждат много, много.\nМоже би подпомогнати от храната, но следобедното ви настроение е вече за предпочитане, ще сте си влезли напълно в кожата си. Разберете още сега какво е подготвила съдбата за вас в личен и любовен план. Не се колебайте да прочетете вашият личен годишен хороскоп според датата на раждане за 2019 година или вашият личен любовен хороскоп според датата на раждане за 2019 година. Разкрийте тайните на зодиака и бъдете винаги една крачка пред всички останали!


съд Архиви - ФОРУМНЮЗ Информационна агенция\nНаказателният съд в белгийския град Лиеж осъди 17 души заради злоупотреби за 1,7 милиона евро, информират\nКато неоснователно беше определено твърдението на Тодоров, че ВОС неправилно е интерпретирал показанията му. Законът предвижда наказание от 15 до 20 години лишаване от свобода, доживотен затвор или доживотен без замяна.\nПо последни данни у нас има около 3000 момичета, станали майки преди да навършат 16 години. Общо непълнолетните родилки са близо 5500. Според социалния министър Ивайло Калфин обаче няма как ранното родителство да се сложи в графа “престъпления”.\nНад 3 ч. извергите трошили краката на мъжа с метални пръчки, за да изпитва силни болки, но да не може да умре.\nПотребители съдят търговци монополисти\nГолеми фирми, които са с господстващо положение на пазара, прилагат т.нар. принудителна продажба, твърдят от Националната асоциацията за защита на потребителя.\n30.10 09:29 0\nВ Комисията за защита на конкуренцията крият заплатите си\nДепутатите Петър Славов и Мартин Димитров сезираха съда заради мълчалив отказ от обществена информация.\n09.09 13:12 0\nКЗК:Обвиненията за картел на горивата няма да издържат в съда\nЗа да се докаже картел, трябва някоя от фирмите да се почувства недоволна и да натопи другите фирми, обясни говорителят на комисията Марио Гаврилов.\n01.09 08:55 0\n19-годишният Мерт Мехмед каза пред Окръжния съд в Кърджали, че съжалява за деянието си.\n2 милиона българи ангажирани с осиновяването на деца\nИли в тяхното семейство има осиновени, или пък при техни роднини. Обмислят да падне тайната на осиновяването.\n12.08 10:07 0\nЩе записват гражданските дела в Софийския районен съд\nСъдебните зали в палатата на бул. „Цар Борис III” са оборудвани със звукозаписна техника. Залите са 35. Имало възможност всяко заседание да бъде записвано.\n07.08 16:01 0\nКметът на Карлово Емил Кабаиванов разследван за длъжностно престъпление\nОкръжна прокуратура-Пловдив наблюдава досъдебно производство, по което е следвало на 30 юли 2015 и на 4 август 2015 година да бъде предявено обвинение на кмета на община Карлово д-р Емил Кабаиванов за извършено от него длъжностно престъпление.\n05.08 18:12 0\nФондът иска да получи счетоводната стойност на инвестициите си в банката.\n08.07 18:11 0\nОсъдиха за лобизъм бивш депутат от ГЕРБ\nБившият депутат от ГЕРБ Емил Димитров е участвал в гласуването на изменения в два закона в интерес на семейния си бизнес, постанови ВАС. Той е третият народен представител, осъден за конфликт на интереси.\n02.07 08:12 0\nСиндиците в КТБ атакуват 180 прихващания\nНад 200 кредита вече са обявени за предсрочно изискуеми, отчете финансовият министър.\n26.05 12:26 0\nСоченият за лобист в съдебната система бе неуспешно съден за лъжесвидетелстване и данъчни престъпления.\n22.04 15:15 0\nСъдът обяви фалита на КТБ\nСофийски градски съд откри процедура по несъстоятелност на банката.\n22.04 12:20 0\nОбвиниха генерал, ползвал войници за майстори (обновена)\nПаричната му гаранция е 1000 лева. Той се използвал труда на четирима подчинени му военнослужещи, за му направят ремонт, твърди прокуратурата.\n20.04 11:36 0\nРумъния осъди ЧЕЗ\nЧешката компания трябва да изплати обезщетение в размер на 5,7 млн. евро за неспазване на договор за приватизация, реши Арбитражният съд в Париж.\n17.04 15:18 0\nСлед 2 години мъка избраха главен съдебен инспектор\nСлед близо две години ходене по мъките Народното събрание най-после успя да постигне консенсус за нов главен съдебен инспектор към Инспектората на ВСС. За позицията избрана председателката на Административния съд в Хасково Теодора Точкова.\n02.04 10:11 0\nЗакон за детско правосъдие подготвя правосъдното министерство\nВ момента много малък процент от децата получават адекватна защита, твърдят експерти. Кризисен щаб е формиран във ведомството, за да може препоръките да влязат в сила.\n31.03 16:22 0\nКокаиновият бос се е измъкнал преди да дочака окончателното решение на родната съдебна система. Той е в неизвестност от 3 месеца, а отговорността за това не била нито на съда, нито на прокуратурата.\n21.01 18:29 0\nСъдът забрани на ЕВН да взима такса “включване”\nЕнергодружеството няма да има право и да прекъсва електроснабдяването на абонат, преди да го уведоми изрично за това.\n12.12 13:45 0


Странични ефекти на билката Бабини зъби | Интимно от Здраве.Shop\nКакво представлява билката Бабини зъби?\nСъс сигурност сте чували за невероятните и полезни действия на билката Трибулус терестрис (Tribulus terrestris), или т.нар. Бабини зъби. Сред имената, под които се среща още са дяволски трън, котешка или бикова глава и дяволска мигла. Специфичните имена на билката се дължат на нейния интересен и необичаен външен вид.\nРастението притежава богат комплекс от биоактивни растителни вещества. В зависимост от тяхното съотношение, съществуват няколко вида Трибулус терестрис. Всеки един от видовете съдържа различен вид сапонин, като най-значимият от тях е протодиоксинът. Сапонините са фитохимикали и могат да бъдат открити в много растения. Някои от тях, приети в много големи дози могат да бъдат опасни, но повечето от тях са безопасни и дори, полезни за Вашето здраве. Сапонините в Бабини зъби са базирани на стероидния скелет и поради тази причина се наричат стероидни. По-високият процент на сапонини означава и по-висока концентрация. Затова дозите на добавки, съдържащи висок процент сапонини, трябва да са по-ниски в сравнение с тези с по-нисък процент. В допълнение корените и плодовете на билката съдържа големи количества Витамин С, белтъчини, флаваноиди, гликозиди и феноли.\nКакто много други растения и билки, трибулус е известен със своите лечебни и полезни за организма свойства, още от Древността. През годините учените изследват билката и нейните качества, и изказват мнение, че основният механизъм не нейното действие е свързано с действието ѝ върху хормоните.\nТвърди се, че при мъжете Бабините зъби повишават нивата на лутеинизиращия хормон в тестисите. Той стимулира Лайдиговите клетки, а те своя страна произвеждат основния мъжки хормон – тестостерон. Заедно с това контролират нормалното узряване на сперматозоидите, което доказва полезното свойство на билката върху либидото и мъжката сексуална функция. При жените, трибулус също има хормонално действие, но не върху тестостерона, а върху регулирането на основните женски полови хормони, поради което често е предпочитана добавка от жени в менопауза.\nПолезни действия на Бабини зъби върху организма\nВ Древната китайска медицина, плодовете на трибулус терестрис били използвани при високо кръвно налягане, сърдечно-съдови проблеми, отоци или проблеми с очите. С действието си върху мъжката потентност и еректилна функция, билката била популярна в индийската аюрведична медицина. Индийците прибягвали до нея и при жълтеница, болки в кръста, слаб апетит и отново – при сърдечни проблеми. Според някои учени едно от най-интересните вещества в Бабини зъби е трибулозина, именно на който се дължат кардиозащитните им свойства.\nСпоред проведено изследване, разглеждащо ефекта на трибулус върху кръвното налягане, консумацията на 3 г дневно, би могла да доведе до неговото редуциране, в рамките на една седмица. До четвъртата седмица от употребата, се наблюдава намаление с близо 10%. Учени отбелязват и регулиране на сърдечния ритъм и холестерола.\nЗаради хормоналното си действие, билката Бабини зъби намира широко приложение и във фитнеса, особено след завършване на някакъв вид стероиден цикъл. В тези случаи спортистите приемат трибулус терестрис с цел възстановяване нормалните нива на тестостерон, при мъжете и естроген, при жените, в тялото.\nВъпреки славата на билката като добавка, подходяща за регулиране на теглото и оформяне на мускулна маса, във фитнес средите, някои специалисти оборват това твърдението. Според тях трибулус не оказва влияние върху теглото и телесната маса.\nДруги доказани полезни свойства на билката Бабини зъби са:\nУмерени свойства като диуретик (средство, стимулиращо производството на урина). При употреба, количеството на урина през деня се увеличава с 200 мл.\nРедуцира симптомите на простатна хиперплазия, както и обема на простата. В подобни случаи, трибулус може да използва и в комбинация с листа от къри.\nПонижаване на кръвната захар и HbA1c (Hemoglobin A1c).\nМинимален ефект върху понижаването на пролактина.\nОблекчаване симптомите на бронхит, коклюш, мигрена или спазми на жлъчните пътища.\nВъпреки всички изброени полезни свойства на билката върху организма, Бабини зъби се спряга като една от най-популярните билки за мъжка потентност и лечение на еректилна дисфункция, и именно това е и основното ѝ приложение в алтернативната медицина.\nБабини зъби и мъжка потентност\nКакто още в самото начало споменахме, трибулус терестрис носи славата си на естествен афродизиак още от Древността. Въпреки че не съществуват много конкретни научни доказателства, след периодична употреба на билката можем да наблюдаваме повишаване на сексуалното желание и либидото.\nНякои учени твърдят, че употребата на 2.25 г Бабини зъби на ден води до умерено увеличаване на семенната течност. Освен върху количеството, според изследванията, билката оказва влияние и върху качеството и мобилността на сперматозоидите.\nСъществуват проучвания върху мъже, страдащи от еректилна дисфункция, които доказват, че приемът на 800 мг дневно, има положително влияние върху състоянието. Други изследвания пък показват значителни подобрения в сексуалната функция след прием на 1 500 мг дневно.\nПрием на Бабини зъби\nБилката Бабини зъби, подобно други растения, притежаващи лечебни свойства, може да бъде открита под формата на тинктура/екстракт, чай или таблетка.\nВсяка една от тези форми има своите специфики, метод на извличане и свойства. Тинктурата и екстрактът например, най-често се използват за повишаване на либидото, бъбречни проблеми или подобряване обмяната на мастните вещества. Тинктурата е подходяща и за облекчаване на менопаузални симптоми при жените и при хипертрофия на простата, при мъжете.\nЧаят от Бабини зъби от своя страна има благоприятно действие при високо кръвно налягане, бъбречни заболявания и висок холестерол. Под тази форма, трибулус също повишава либидото и сексуалното желание. Подходящ е и за жени, страдащи от гинекологични проблеми.\nТаблетките, съдържащи екстракт от Бабини зъби също най-често се препоръчват при смущения в еректилната функция и проблеми с половата система. При жените, те се изписват най-често с цел намаляване на неприятните симптоми на менопаузата.\nВъзможни странични ефекти от приема на Бабини зъби\nВъпреки че е сравнително безопасен, приемът на трибулус терестрис би могъл да доведе до някои нежелани реакции. Повечето от тях са напълно нормални и биха могли да се проявят и вследствие приема на други подобни билки и растения.\nНай-често срещаната нежелана реакция върху организма е дразнене в стомаха, болки в корема или други стомашни смущения. За да бъдат избегнати тези неразположения е препоръчително билката да се приема по време на хранене или след това, на пълен стомах. Поради тази причина трибулус не се препоръчва на мъже, страдащи от възпаления на стомашно-чревния тракт. Понякога приемът на Бабини зъби може да предизвика и смущения в съня.\nПри някои мъже биха могли да се наблюдават повишена сърдечна честота, или увеличение на пулса над 90-100 удара в минута. Състоянието се среща още под термина тахикардия. Друг страничен ефект, който би могъл да се прояви вследствие употребата на билката е повишено неспокойствие и тревожност, свързано с усилването на сърдечната честота.\nНякои изследвания сочат, че приемът на Бабини зъби може да увеличи плътността и обема на простата. Поради тази причина, мъже, страдащи от състояния като хипертрофия на простата или рак на простата, трябва да избягват употребата на билката.\nВнимателен трябва да е и приемът на трибулус, от диабетици, приемащи лекарства за диабет. Комбинацията с тези лекарства, би могла да доведе до намаляване на кръвната захар, тъй като Бабините зъби могат да понижат нивата на кръвната захар. Поради влиянието на Бабини зъби върху нивата на кръвната захар и кръвното налягане, освен мъжете, страдащи от диабет, с употребата на билката, трябва да внимават и мъжете, на които предстои някакъв вид операция. Добре е приемът да бъде преустановен поне две седмици преди планираната операция.\nТрибулус теретрис не се препоръчва за употреба от бременни жени, тъй като може да доведе до усложнения в развитието на плода. Кърмещите жени също не бива да използват билката.\nПри прекомерна употреба и прием на по-големи от предписаните дози, Бабини зъби може да причини повишаване на телесната температура, както и покачване на енергийните нива. Това би могло да доведе до безпокойство и впоследствие – до умора. Затова спазвайте препоръчаните от Вашия лекар или фармацевт дози.\nЕдинични са случаите на по-сериозни странични ефекти и увреждания вследствие приема на билката.\nПроучване върху животни, проведено през 2010 г. повдига опасението, че употребата на Бабини зъби би могла да доведе до потенциално увреждане на нбъбреците. В практиката до този момент е регистриран един случай на нефротоксичност при мъж, който приемал билката за предотвратяване на камъни в бъбреците. След консумацията на трибулус в продължение на 2 дни, са отчетени припадъци и много високи серумни нива аминотрансферази. След преустановяването на приема, мъжът възвръща нормалните си чернодробни ензими и подобрява състоянието си. Поради възможността от подобен тип реакции, Бабини зъби не се препоръчва за употреба при бъбречни възпаления.\nПри друг изолиран случай, употребата на Бабини зъби е довела до проява на гинекомастия и понижаване на тестостерона. До тези проблеми по всяка вероятност е довела предразположеността на мъжа към състоянието, както и начинът му на живот.\nПри хора с много светъл цвят на кожата е възможно да се засили риска от слънчево изгаряне. Рискът за това обаче е минимален. При младежи пък, би могло да се получи леко омазнаяване на кожата.\nВ този ред на мисли, съветваме да обсъдите приема на билката с лекар или фармацевт, който да потвърди, че тя няма да повлияе негативно върху Вашето здравословно състояние. Също така, ако имате алергия към трибулус или съмнения за такава, е добре се посъветвате със специалист или изобщо да не прибягвате до употребата ѝ.\nСъвместен прием с алкохол\nЕдин от въпросите, касаещ голяма част от приемащите билката Бабини зъби, независимо под каква форма, е нейният съвмествен прием с алкохол. За съжаление, отговорът на този въпрос може и да не се хареса на някои от вас.\nПриемът на Бабини зъби в комбинация с алкохол не е препоръчителен, тъй като гореизброените нежелани реакции биха могли да се засилят. Освен това е възможно понижаване на кръвното налягане и дехидратиране на организма, което да доведе до главоболие или леко замайване.\nОсвен това, алкохолът би могъл да неутрализира положителното действие на билката върху организма. Поради тези причини, Ви съветваме да се въздържате от употребата на алкохол в периода, в който приемате под каквато и да е форма Бабини зъби.\n2 thoughts on “Странични ефекти на билката Бабини зъби”\nДимитър Савов says:\nИмам хиперплазия на простатата и започнах да приемам тинктура от Бабини зъби, след като няколко души ми я препоръчаха в един форум. Същевременно сега съм раздвоен, след като прочетох тук, че може да повлияе както положително, така и отрицателно на хиперплазията, а именно:\n“Редуцира симптомите на простатна хиперплазия, както и обема на простата.”\n“Някои изследвания сочат, че приемът на Бабини зъби може да увеличи плътността и обема на простата. Поради тази причина, мъже, страдащи от състояния като хипертрофия на простата или рак на простата, трябва да избягват употребата на билката.”\nЗдравейте, г-н Савов!\nБлгодаря Ви, че се свързахте с нас!\nНа първо място бихме искали да Ви уверим, че напълно разбираме на какво се дължи Вашето раздвоение. Данните и резултатите от изследванията, проведени в областта често могат да бъдат противоречиви.\nВсички статии в нашия блог се базират на научни публикации и актуални научни изследвания, като се стремим своевременно да актуализираме информацията, за да предоставяме възможно най-полезната информация на нашите читатели.\nВ действителност съществуват множество проучвания, които доказват благоприятния ефект от билката Бабини зъби върху простатната хиперплазия. Както в много други случаи обаче, и тук други учени оборват това твърдение в друго изследване. Именно на това изследване базираме своето твърдение, което Вие цитирате. Ето тук, Бихте могли да се запознаете със самото проучване: https://examine.com/rubric/effects/view/b9d4754a175c42fb414a8f6993d6ee81/8c58e6872a41bebfc470d7b8f113b326/all/\nИзследването показва леко повишение в Простатичния специфичен антиген (PSA) в интервенционната група, в сравнение с плацебо групата.\nРазбира се, възможната причина за разликата в резултатите от различните изследвания, може да се крие в различната дозировка от билката. Проучването, което цитираме и което показва леко увеличение на простатната жлеза, е проведено с малко по-висока от стандартната дневна доза Бабини зъби.\nТъй като всеки случай е напълно индивидуален и дневната доза от билката е необходимо да бъде съобразена с него, препоръчваме консултация с уролог-андролог.\nОставаме на Ваше разположение за други въпроси и коментари!\nЖелаем Ви лек и успешен ден!\nЕкипът на Zdrave.shop


AUTO BILD България / Кулминациите от тунинг-автосалона в Есен – галерия, част 1\nКулминациите от тунинг-автосалона в Есен – галерия, част 1\nНай-интересните модели от тунинг-изложението в Есен, Германия\nTechart 911 GT3 Techart са разработили карбонов пакет за най-чудесното към момента Porsche 911. Както и нови джанти. А също и шарен интериор.\nAbt Vossen SQ7 „1 of 10“ От този Abt Audi SQ7 ще бъдат произведени само десет екземпляра. За целта хората от ABT са се кооперирали с американските специалисти на тема джанти Vossen. Впечатляващи: 520 дизелови конски сили и бодикит Monumental.\nRaceChip McLaren 570S Пазарният лидер при чиптунинга RaceChip намери идеята да бъде дадена още мощ на McLaren 570S за повече от добра. В случая – мощността е много по-голяма: 676 к.с. и 794 нютонметра.\nWolf Ford Focus RS Специалистите на тема Ford от Wolf Racing са превърнали един много бърз хотхеч в неморално бърз хотхеч – Focus RS разполага с 440 к.с. и 590 Нм. Освен това имаме 20-цолови джанти, специално окачване и малко карбон.\nLorinser Mercedes S560 4Matic L Lorinser отново тунингова Mercedes S-клас. Понякога е добре да казваме нищо, а да оставим снимките да говорят.\nAC Schnitzer ACL2S За 30-тия си рожден ден AC Schnitzer ще си подари 30 екземпляра от това впечатляващо BMW M240i. Мощността на автомобила е 400 к.с., а максималният му въртящ момент – 600 Нм. Освен това има удебеления на калниците, специално окачване и задно крило.\nTechart GTStreet R Изглежда като GT3 RS. Само, че е по-як, с по-голяма мощност и двойно задвижване. Най-новата версия на легендарния вариант на Techart GTStreetR е 911 Turbo със 720 к.с. 0-200 км/ч се вземат за под 9 секунди.\nLamborghini LM002 Наскоро мина премиерата на Lamborghini Urus – моделът обаче в никакъв случай не може да достигне лудия имидж на този „Рамбо“ от 80-те години. Винаги е хубаво, когато видите на живо LM002.\nRuf CTR 2017 Позната ли ви е иконата RUF CTR „Yellow Bird“ от 1987? Това тук е легитимният му наследник. Новият CTR е изцяло разработен от Ruf. Мощността му е 710 к.с., максималната скорост – 360 км/ч, а от цената му може да ви се завие свят – 1 885 000 лв.\nSchool Time Jet Bus Как така този училищен автобус е попаднал в нашата галерия ли? Тъй като разполага с 25 000 к.с. под капака си. Други въпроси?\nПикапът на Fiat става луксозен


Отчет за моята 20-годишна дейност като астролог – Lubomir.name\nОтчет за моята 20 годишна дейност като астролог\nНаскоро във връзка с 144-та годишнина от обесването на Васил Левски, премиерът на временното правителство Огнян Герджиков каза следното: „Дали не трябва и ние като него да вземем по едно малко тефтерче и да го носим със себе си … и там в него да отбелязваме простичко и да записваме като Дякона кой, колко и какво е свършил «на ползу роду».“ Тези слова ми харесаха и реших да се възползвам от идеята. И ето: давам личен пример. Смятайте, че тази статия е «моето тефтерче», за свършената от мен работа досега като астролог «на ползу роду» през последните 20 години.\nОще повече, че неотдавна празнувах своя 50-годишен юбилей. А обикновено, когато човек достигне една такава сериозна възраст, е склонен да си прави равносметка и обективно да преценява какво е постигнал и какво не е. На базата на един такъв анализ човекът може (и трябва) да предприеме определени промени в своята дейност. Но промените са невъзможни, ако не обърнем поглед назад и не видим по един напълно обективен начин какво е свършено досега. После, на основата на този обективен анализ можем да преценим какво можем да продължаваме да правим и занапред по същия начин, както сме го правили досега и какво е нужно да променим. Политиците обикновено се отчитат за последните 4 години, а в последно време и по-начесто, тъй като по време на едновременна статичност на Юпитер и Сатурн правителствата неизбежно започнаха да се сменят през година-две. Кой каквито фондове успял да усвои за това време – усвоил. Аз обаче не съм политик и краткосрочните отчети не ме вълнуват. Затова ще обърна поглед назад до самото начало на моята дейност.\nАстрологична карта, изчислена без компютър и нарисувана от мен на ръка през 1996 г.\nС астрология започнах да се занимавам по-сериозно около 1996 г. Тогава се появиха моите първи хороскопи, които горе-долу наподобяваха това, с каквото се занимавам и днес. Само че тези първи хороскопи не бяха изчислени на компютър. В онези години компютрите бяха страшно скъпи и само някои доста състоятелни хора можеха да си позволят да ги купят. За лаптопите да не говорим. Един изключително примитивен и бавен по днешните мерки лаптоп, с добрата стара операционна система “Windows 95” през 1996 г. струваше около 5-6 хиляди долара. Затова моите първи хороскопи бяха направени на ръка. Изваждах позициите на планетите от специални таблици, сам си изчислявах астрологичните аспекти и техните орбиси и сам чертаех графиките, като използвах химикалки с различен цвят.\nВ онези години работех в отдела за техническа поддръжка в най-голямата частна болница в Малта. Работата ми беше такава, че се срещах с най-различни хора основно, за да им решавам някакви технически проблеми. Но ясно е, че социалният аспект на техническата поддръжка не беше за подценяване. Като разбраха, че съм започнал да се занимавам с астрология, веднага заваляха „поръчките“. Всеки искаше хороскоп. В онези години хороскопите ми бяха много кратки – около една-две страници. Те съдържаха само най-общо описание на основните показатели в рождената карта – Слънце по знак, Луна по знак, Асцендент, основни аспекти и съвсем кратко описание на някои планети по домове. Толкова съм могъл, толкова съм правел. Още тогава, преди 20 години въведох практиката «към всеки писмен хороскоп се дава един час безплатна астрологична консултация», към която се придържам и до ден днешен. След като съм написал рождена карта за един човек, винаги му давам най-малко един час безплатна консултация, за да мога да му отговоря на възникнали въпроси по време на четенето. Смятам, че така е правилно.\nВероятно съм вършел добра работа, защото след всеки изготвен хороскоп, веднага се появяваше нова „поръчка“. По този начин изготвих стотици хороскопи на техници, чистачки, медицински сестри, обслужващ персонал, плюс естествено техни роднини, близки и приятели. Няколко години след това се преместихме да живеем в Австралия, но тенденцията си остана същата. Моята първа работа тук беше като лектор-инженер. Тази работа ми даде възможност да обиколя почти всички големи градове в Австралия и доста държави в чужбина, където имах възможността да се срещна със стотици хора. Немаловажно беше и това, че получих служебен лаптоп, на който веднага естествено инсталирах първата си астрологична програма (Astro 123). Годината беше 1999 г. Естествено работата с компютър открива пред астролога напълно различни перспективи. Това му дава възможност да се абстрахира от чисто изчислителната част и да се съсредоточи върху главното – интерпретацията на получената карта, както и да подходи към комбинацията на различни технически възможности творчески, стига да има добро желание, въображение, опит и талант.\n2004 година може да се приеме за начало на моята дейност като ПРОФЕСИОНАЛЕН астролог. Тогава се случиха няколко неща едновременно. На първо място, тогава реших, че повече няма да изготвям хороскопи безплатно. Определих цена за услугите си и започнах да ги предлагам срещу заплащане. Второто нещо, което се случи тогава беше това, че за първи път излязох пред публика с доклад на астрологична тематика. Аудиенцията не беше голяма (около 30 души), но все пак беше поставено началото. И тогава усетих разликата между това да си просто астролог и да си професионален астролог. Преди, когато правех хороскопите безплатно, хората ги четяха отгоре-отгоре и не им обръщаха подобаващо внимание. Сега, когато трябваше да плащат за тях, при мен започваха да идват само хора, които се отнасяха сериозно към астрологията.\nСпомням си един такъв случай. От общината ми бяха предоставили зала, където ми казаха, че мога да изнеса астрологична лекция с некомерческа цел. Напечатах брошури и цял месец обикалях блоковете наоколо да агитирам хората да дойдат на безплатна лекция по астрология. Условието беше да заплатят за вход само 2 долара, за да покрият разходите за брошурите, кафето, чая и закуските, които бяха предоставени. Раздадох стотици брошури, а накрая в уречения ден в залата дойдоха само две бабички. После разбрах, че много от поканените казали, „че им било много скъпо“ да дават по 2 долара. Но на същите тези хора не им беше скъпо да дават примерно по 10 долара за пакет цигари или по 20 долара за бутилка алкохол. Впрочем оттогава минаха доста години и цените на алкохола и цигарите вероятно са се увеличили още повече. Обаче потреблението на тези стоки със сигурност не е намаляло. Нито пък потреблението на астрологични услуги се е увеличило. Поне не всред тази публика.\nЗатова постъпих по точно обратния начин. Наех зала в хотел „Шератон“ в самия център на града, разрекламирах събитието по вестници и списания и обявих вход от 200 долара за своята астрологична лекция. И залата се напълни. Тогава разбрах няколко неща. Първо, че човек трябва да поставя цена на своя труд, защото ако той самият не цени собствения си труд, то в такъв случай и другите няма да го оценяват. И второ, разбрах, че цената, която се изисква за дадена астрологична услуга е напълно условна. Тя не се формира на «пазарен принцип». В дадения случай за услугите, които предлагам мога уверено да твърдя, че цената се формира на съвсем различен принцип от този, който действа при производството и пласирането на предмети за широко потребление.\nВ дадения случай, когато разглеждаме книгите ми, статиите ми и астрологичните услуги, които предлагам ние говорим за уникален труд и за уникална информация, която не може да се конкурира с никой друг. По същия начин вие не можете да поставите цена на учението на Дънов, Щайнер, Буда, Христос или на който и да било друг духовен учител, защото тези учения не са взаимнозаменяеми. Ако една чаша не ви харесва като цена или като изработка, вие можете да я замените с друга. Вие обаче не можете да замените учението, в което вярвате или идеологията, която споделяте с някоя друга, понеже книгите на това учение или на тази идеология «са прекалено скъпи». Ако Библията например се продава за 30 лв., а Коранът за 10 лв. вие ще смените ли своята религия? Или ако книгите на Дънов са по-скъпи от тези на Далай Лама, вие ще се пренасочите ли от дъновизма към будизма?\nЗатова цената на моите астрологични трудове и услуги никога не може да бъде «твърде висока» или «твърде ниска». Винаги ще се намерят хора, които ще кажат, че и 2 долара са прекалено много пари за една консултация с Червенков. И винаги ще се намерят други хора, които ще кажат, че и 200 долара са малко пари за такава среща. В този смисъл «оценяването» на астрологичните услуги зависи преди всичко от духовната степен на развитие на самите хора и дали те приемат моето учение или не. Ако хората са на примитивно духовно ниво на развитие или не приемат моето учение, то тогава и 2 долара ще им се виждат много, но ако те се намират на по-висока степен на духовно развитие или в сърцата си приемат безрезервно това, което имам да им кажа, то тогава и 200 долара ще им се виждат малко.\nТака изглеждаше моят сайт през 2004 -2011\nДругото важно нещо, което се случи с мен в онези години беше, че след лекцията в „Шератон“ последваха множество много други астрологични лекции на различни места. За тези лекции също получавах определен хонорар, пък след лекциите обикновено ми се обаждаха и нови клиенти. Трето, през тази година официално се зарегистрирах като бизнес в Австралия. Четвърто, отворих първия си офис за астрологични консултации в центъра на града. Пето, започнах да наемам щандове на различни изложения и фестивали, които използвах за популяризиране на своята дейност и за даване на астрологични консултации на място. И шесто (много важно!), заработи за първи път моят личен астрологичен сайт www.Lubomir.name.\nПървоначално сайтът беше само на английски език. Той съдържаше не повече от десетина страници – «Начална страница», «За мен» (кратка биография), «Какво е астрологията», «Астрологически услуги», «Фото албум», «Полезни връзки» и «Контакт». Естествено, в самото начало почти никой не знаеше за този сайт и той беше посещаван от много малко хора. Постепенно обаче тези, които вече един път бяха ползвали моите услуги даваха линка на свои приятели и познати и така постепенно той започна да става все по-посещаем. След около една година той имаше около тридесетина посетителя на ден.\nОколо година по-късно за мен научиха и в България. Вестник „Уикенд“ излезе със статия „Наш астролог шашна Австралия“, после сп. „Зона-Х“ излезе с няколко статии, обяснявайки какво представлява услугата „Транслирана карта“, която предлагам. С редакторката на вестника дълго време разговаряхме по телефона, след което тя отпечата статията „Часът на раждане е написан на лицето на човека“. Тази статия се оказа истински бум и имаше десетки хиляди прочитания. Не претендирам, че съм открил топлата вода. Фактът, че качествата на асцендента си личат в чертите на лицето на човека е известен от много отдавна. Но като че ли тази информация дотогава не беше изнасяна в българските вестници и списания. От този момент нататък започнаха да ме търсят и от България с молба да им изготвям хороскопи.\nТака изглеждаше моят сайт през 2011 – 2014.\nПрез 2005 г. за първи път преведох сайта си и на български език. Така той стана двуезичен – с английска и с българска версия. Постепенно към него започнаха да се прибавят и нови раздели – статии на английски и на български, публикации в пресата, описания с това какво е асцендентът, Слънцето по знаци и домове, Луната по знаци и домове, описания за планетите и т.н. Цялата тази информация се прибавяше постепенно. И колкото повече съдържанието на сайта нарастваше, толкова повече и посещенията му се увеличаваха. Към края на 2005 г. сайтът вече съдържаше около 60 публикувани страници, вместо първоначалните 10-20.\nПрез 2006 г. се случи нещо много важно, което насочи работата ми като астролог в ново направление. Това е годината, в която започнах да работя върху астрологичната карта на България. За първи път тогава написах „Астрологична прогноза за България за 2006 г.“ През тази година също така дойдох на посещение в България, където представих доклад на тази тематика пред Х-та астрологична конференция в София и участвах в кръгла маса на тема „Дата на създаване на България“. В последствие беше публикувана и книга на тази тема. На сайта ми беше качен подробен доклад относно астрологичната карта на България. Той първоначално беше около 50 страници, но след няколко години беше разширен и допълнен и сега е около 70 страници. Целият този огромен труд, плюс всичките ми годишни прогнози за България са качени на сайта ми за безплатно сваляне. Тези документи за всичките години досега имат десетки или дори стотици хиляди прочитания, но никога от никого не съм поискал и една стотинка за този колосален труд. Считал съм, че това е дейност, която трябва да извършвам «на ползу роду».\nПрез 2006 г. отчитам като свое постижение и нещо друго много важно. Страната ни се готвеше да влезе в Европейския съюз, но никой тогава нямаше яснота по въпроса. Едни казваха, че това никога няма да стане, други пък твърдяха, че това ще стане след много години и едва след въвеждането на значителен брой предпазни клаузи по договорите. Аз бях единственият астролог в България, който и на кръглата маса и на конференцията и в редица изяви по медиите заложих името си и заявих категорично, че България ще стане член на ЕС без всякакви предпазни клаузи и че датата на това събитие несъмнено ще е 1 януари 2007 г. В последствие точно така се случи. Така, че още през 2006г. заложих името си да направя една смела, конкретна и много важна прогноза за бъдещето на страната ни и тя се сбъдна абсолютно точно. Ако ви е интересно да прочетете подробности, някои от тези публикации все още ги има запазени и се съхраняват на сайта ми. Нарочно ги държа там вече толкова години, защото знам колко недоверчив е българинът, колко кратка памет има той за добрите неща и колко дълга памет има за лошите. Ето някои от публикациите на тази тема. Има и други, но засега и тези ще свършат работа.\n„България ще стане член на ЕС на 1 януари 2007“, Новинар, май, 2006 г.\n„Влизаме в ЕС на 1 януари 2007 г. без клаузи“, Политика, май, 2006 г.\nИнтервю за радио RFI, от 07.05.2006\nАстрологична лекция по време на експозицията „Conscious Living EXPO“ в гр. Пърт, 2006 г.\nПо това време в издаваното в гр. Пърт списание „Universal Mind“ започна да излиза моята поредица „Астрологично значение на числата“ (на английски език). В отделни статии беше описано значението на числата от 1 до 16 от езотерична гледна точка. Основната идея на поредицата се състоеше в това да не се редуцират всички числа само до едноцифрените 0 до 9, защото така се губи голяма част от техния смисъл. Например, числата 25, 52, 34, 43, 16 и много други се редуцират винаги до числото 7 и се интерпретират по един и същ начин. Това обаче е неправилно, тъй като всяко едно от тези числа има свой особен смисъл. Голямо значение имат делителите на числата, тъй като не е все едно дали едно число се дели на 3, на 4 или на 5 или пък е просто число (т.е. няма делители). Всичко това беше подробно описано в тази поредица от статии.\nПрез следващите години последваха лекции, семинари и изяви на няколко големи площадки, всичките, от които имаха за цел популяризирането на астрологията. Всред по-известните са експозициите в гр. Bunbury, в гр. Kalgoorlie, в Margaret River, в Albany (това са все градове в щата Западна Австралия), експозицията „Conscious Living“ в гр. Пърт, експозицията в Hillary’s Boat Harbour, публични лекции пред FAA (Federation of Australian Astrologers), експозицията „Every Woman’s EXPO“ в гр. Пърт, редица публикации на сайта „Usenature“, както и множество публикации в списанията „Perth Express“, „Pashaa“, „Universal Mind“, „Conscious Living“, „Health and Lifestyle“, „Annym“, а така също и интервюта в няколко радиостанции, от които съм успял да запазя записите на три радио-интервюта, а именно тези в Radio Fremantle, 6EBA-FM и Radio Groove 101.7. Естествено, мисля на всички е ясно, че цялата тази огромна дейност е в основата си общественополезна и за нея не се заплаща и една стотинка.\nПрез 2009 г. на базата на секундарните прогресии в картата на България направих прогнозата, че през периода 14.06.2009 – 31.05.2011 се очаква силово налагане на ред в държавата. Тази прогноза тогава беше направена на основата на това, че прогресното Слънце в онзи период (слънцето има отношение към премиер-министъра или главата на държавата) правеше опозиция (отрицателен аспект) към наталния Марс в картата на България (силови структури, организирани групировки). И действително, буквално месец след посочената дата (а именно на 27.07.2009) на власт дойде първото правителство на Бойко Борисов и силовото налагане на ред в държавата се осъществи точно така, както беше прогнозирано. Например една от публикациите все още е запазена тук: „Силово налагане на ред в държавата предвижда за България астрологът Любомир Червенков“\nНо пита се в задачата каква полза има от изнасянето на цялата тази информация? Съвременният човек вместо да се отнася с дълбока почит и респект към астрологичното познание (което се постига само благодарение на многогодишен, усилен и задълбочен труд) се отнася към него просто като към развлечение и забава, принадлежащо към раздела „любопитни факти“ във Фейсбук. След толкова години неуморна просветителска дейност по астрологичната карта на България, целият този труд и до ден днешен не е оценен по достойнство. Нормално е астрологът да загуби своята мотивация.\nСега да кажем няколко думи и за астрологичния сайт www.Lubomir.name. Статистиката показва, че само за последната една година той е бил посетен от над 120,000 различни посетители, които са прочели над 465,000 страници на него (или средно почти по 4 страници на човек). Не знам как ви се вижда на вас тази статистика, но според мен това е забележително постижение, което е достигнато с усилията само на един-единствен човек! Тъй като аз съм не само автор на цялата информация, качена на сайта, но също така съм и негов дизайнер, както и отговарям за цялото техническо изпълнение и поддържка. Всичко е направено с мои лични средства, в моето лично време, благодарение изключително само на моите лични усилия. Не съм получил нито една стотинка материална помощ от никого, никой не жертвал и една минута от времето си, за да ми помогне с нещо и много рядко някой от всичките тези читатели се е сетил дори да ми каже „благодаря“, че този сайт изобщо го има. Всеки го приема за даденост. Но той не е!\nВпрочем мимоходом трябва да отбележа, че на този етап от живота си, на който се намирам, думите за мен вече са изгубили всякакво значение. Чул съм милиони думи през живота си и почти всички те са били без покритие. Затова днес оценявам хората изключително само по делата. Ако някой действително оценява труда ми и желае да ми помогне, нека да преведе пари, във вид на дарение, които ще използвам, за да продължавам да поддържам този сайт. Така на практика човекът ще покаже дали цени информацията, която ползва оттам или не. Думите всеки може да запази за себе си. Ако желаете да помогнете с нещо, направете го с конкретни дела и с конкретна финансова поддръжка.\nСтатистика за посещаемостта на сайта http://Lubomir.name за периода 01.03.2016 – 01.03.2017\nСамо за последната една година този астрологичен сайт е бил посещаван средно от над 331 души на ден. Тези хора прочитат приблизително около 3 или 4 страници и се застояват на него по около 10 минути и половина средно. Това означава, че във всеки един момент на денонощието поне двама или трима души разглеждат нещо на него и (най-вероятно) научават нещо ново. При това тук не включвам статистиката за посещаемостта на блога ми. За нея ще говоря отделно след малко. Тук говоря изключително само за астрологичния сайт www.Lubomir.name. Общо досега на него са качени 555 страници с информация на български, на английски а в последните години немалко страници бяха преведени и на китайски език.\nКогато сайтът възникна за първи път той беше първоначално само на английски език. От 2005 г. нататък той вече имаше и българска версия, която все повече и повече се разрастваше с времето. А от юни 2014 се появи и версия на сайта, преведена на китайски език. Този раздел е изключително важен, предвид на бъдещото място в световния ред, който се отрежда на китайската държава. В момента китайците имат много слаби познания относно ЗАПАДНАТА астрология. Една голяма част от изнасяната в техните сайтове информация на тази тематика е или изключително оскъдна или изобщо дезинформираща. Ако тази тенденция продължи, съществува реалната опасност астрологичното познание за в бъдеще или да бъде достъпно само за определен малочислен елит (както е било в миналото), или изнесената в интернет пространство астрологична информация да бъде нарочно силно изопачена до такава степен, че тя да стане практически неизползваема от широките тълпи. Затова една част от книгата ми „Въведение в западната астрология“ (а именно разположението на планетите по знаци) беше преведена на китайски и качена за свободно ползване в китайската версия на страницата ми. Естествено преводът от български на китайски представлява един огромен, титаничен труд, който ми отне няколко години упорита, съвместна работа. На настоящия етап това нито се оценява от някой, нито се разбира, нито се подпомага по какъвто и да било начин.\nСтатистика за посещаемостта на блога ми lubomirtchervenkov.blogspot.au до 25.02.2017 г.\nЗа разлика от 2004, в наши дни ако един човек желае да се образова в областта на астрологията може спокойно да направи това само чрез един-единствен сайт – https://lubomir.name/bg. Там е качено такова огромно количество образователен материал, че «потенциалният ученик» може да прекара там седмици и месеци наред – тоест колкото един цял курс на обучение. И всичкото това е дадено напълно безплатно, на напълно разбираем български език. В раздела „планети“ можете да прочетете тълкуванията на различните изгряващи знаци (асценденти), както и тълкуването на разположението на всичките 10 планети по знаци и по домове. 10 планети по 12 знака са 120 комбинации. 10 планети по 12 дома са още 120. 10 планети по 12 знака, преведени на китайски са още 120. Дотук говорим за 360 текста, качени за свободен прочит в страницата ми в интернет, които се посещават всеки ден от стотици интересуващи се. Отделно, ако имам време и желание мога да кача по-нататък и всички тълкувания на астрологичните аспекти, както и допълнителни тълкувания, например за аспектите на Асцендента, за аспектите на МС, за това какво означават неаспектираните планети, за това какво означават аспектите с неподвижните звезди и още много, много друга информация.\nЗа онези, които правят първите си крачки в астрологията (пък и напредналите има какво да научат) съм създал и качил за свободно сваляне в канала си в YouTube цели поредици от безплатни, образователни видеоклипове по астрология. Някои от тях са изброени в този списък:\nИзчисляване на астрологически карти онлайн (8,044 показвания)\nИнсталиране на астрологическата програма Astro123 (4,872 показвания)\nНамиране координатите на населено място с Google Earth (8,203 показвания)\nИзчисляване на карта по равнодомната система с Astro123 (3,622 показвания)\nИзчисляване и разпознаване на аспектите с Astro123 (3,064 показвания)\nСерия от 9 лекции по секундарни прогресии\nНякои от последните ми видеоклипове (които спокойно могат също да се нарекат «образователни») са представяне на книгата ми «Рождена карта на българския етнос 1-ва част» и «Рождена карта на българския етнос 2-ра част». Има и огромно количество тв и радио интервюта, от които можете да научите много неща. Общо в канала ми в YouTube са качени досега 82 клипа, които са изгледани над 140,000 пъти.\nЕдин от най-големите раздели в страницата ми е разделът „статии“. Там са публикувани досега около 70 статии на български език. Ако приемем, че средно всяка една статия е около 10 страници, получава се, че ако бъдат взети всичките заедно, то те биха образували една доста дебела книга от около 700 страници. За сравнение, първата ми книга „Въведение в западната астрология“ (за които твърдят, че била доста дебела) е с обем от около 600 страници. И естествено цялото това познание е качено на страницата ми също напълно безплатно.\nНека сега да разгледаме статистиката на десетте най-четени статии и да видим какъв е общият брой техни прочитания на моята страница и на моя блог.\n10 най-четени статии от Любомир Червенков Общ брой прочитания до 26.02.2017:\n1. Това е началото на края 13,874\n2. Прогноза за България за 2017 г. 13,297\n3. Какво няма да чуете по българските медии за БРИКС? 12,601\n4. Прогноза за България за 2016 г. 8,580\n5. За кармата на българския народ 8,031\n6. България е вече официално под робство (за трети път)! 7,237\n7. Какво единствено може да стресне българските политици? 5,603\n8. Войната между Изтока и Запада е всъщност религиозна! 5,554\n9. Сатурн най-накрая се размърда! 4,897\n10. Парламентарни избори в България, 2017 г. 4,593\nОбщо за топ 10: 84,267\nОт таблицата съвсем ясно се вижда, че интересът към тези статии е доста голям. Разделът „статии“ в страницата ми в Интернет е бил посетен само за последната една година около 80,000 пъти. За три години това прави около 240,000 прочитания. За да получим представа обаче за пълната статистика е нужно да вземем цифрите относно посещаемостта и на блога ми, защото тези същите статии са качени и на двете места. А тя показва, че за около три години статиите ми в блога са прочетени около 200,000 пъти. Така, че спокойно можем да твърдим, че само за последните три години общият брой прочитания на ВСИЧКИ статии, качени както на блога, така и на страницата в Интернет клонят към половин милион. А колко е общият брой на прочитанията за всичките 14 години откакто сайтът съществува можем само да предполагаме, тъй като точна статистика не е запазена. Но несъмнено говорим за милиони прочитания.\nОсвен това в тази статистика не влизат препечатванията на статиите ми в други интернет издания. Например статиите ми „Европейският съюз се разпада, а евразийският съюз се разширява“ или „Прогноза за България за 2017 г.“ бяха препечатани в сайта „The Bulgarian Times“. Колко са точно прочитанията там, нямам представа, но вероятно са десетки хиляди. FROGNEWS препечата една от статиите ми с малки съкращения под заглавието „Предсказанието на Ванга за Плиска разшифрова бг-астролог от Австралия“. На техния сайт има статистика, от която се вижда, че до 2 март 2017г. тази статия е имала там 11,647 прочитания. Диана Делева препечата на своя блог статията ми „Заспал ли е българския народ?“. От статистиката се вижда, че до 2 март 2017г. тази статия има там 1,593 прочитания. Вероятно има и други. Нямам нищо против статиите ми да се препечатват и на други сайтове, (стига разбира се да е указано името на автора и оригиналният линк, откъдето са взети, както е направено в горните случаи). Просто искам да кажа, че официалната статистика за посещаемостта на моя сайт вероятно трябва да се удвои, ако трябва да отчитаме абсолютно всички прочитания на всички тези статии навсякъде в цялото интернет пространство.\nВ същото това време обаче броят на даренията, получени за целият този огромен, многогодишен труд клони към нула лева и нула стотинки. Съвсем ясно е, че не можем да очакваме един частен сайт на един отделно взет астролог да обслужва самостоятелно една национална идея, каквато е правдивото тълкуване на българската астрологична карта, без тази дейност да бъде подкрепена от хората, които четат сайта. След като това, което пиша има над половин милион прочитания за последните три години, смятам за редно същите тези хора, които го четат редовно да го подкрепят материално. Не може да искаме един-единствен човек да жертва времето, труда и усилията си без почивка, а всички останали стотици хиляди потребители да се ползват от труда му, но да не му дават абсолютно нищо от себе си в замяна. Тук има нарушение на закона за равностойният обмен на енергиите. Във всяка една връзка и едната и другата страна трябва нещо да дават. Във всяка една връзка и едната и другата страна трябва нещо да получават. Не е нужно да се дава и да се получава абсолютно еднакъв тип енергия, но е нужно задължително да има равностоен обмен. В противен случай се нарушава балансът на енергиите и такава връзка неминуемо се разпада.\nНапример в едно семейство единият партньор може да готви, да пере, да чисти и да помага на децата да си учат уроците. А другият партньор може да обезпечава семейството материално, да ремонтира къщата и да кара децата на училище с колата. Не е казано, че и двамата партньори трябва да изпълняват задължително един и същи ТИП задачи, но общият брой на задачите и тяхната тежест трябва да е разделена горе-долу по равно. Тогава има правилен обмен на енергиите. Не може единият партньор да изпълнява ВСИЧКИ задължения, а другият партньор да не изпълнява НИКАКВИ задължения. В такъв случай връзката е обречена на провал и тя рано или късно завършва с развод. Абсолютно по същия начин стои положението и във взаимоотношенията ви с вашия астролог. Ако вие сте настроени само да взимате от него, а нищо да не давате, тогава вашите взаимоотношения ще завършат с развод.\nЕстествено най-лесното нещо е да обвиним този астролог в егоизъм („той иска пари, значи е егоист и търговец“). Но това е много примитивно поставяне на въпроса. Всеки, който не е сляп ще ме съди по делата ми. И то не по делата ми, които съм свършил за година-две, а по делата ми, които съм свършил за 20 години. А те говорят сами за себе си. А след това вземете делата на всички онези, които са понаучили нещичко от мен и вижте какво сте дали вие в замяна. Ако на едната везна е поставено много, а на другата нищо, това значи, че има неравностоен обмен на енергиите и това положение не може да продължава повече по този начин. Затова въпросът е поставен така – или хората, четящи този сайт трябва да намерят начин да го подкрепят материално или този сайт няма да продължава да съществува повече за в бъдеще. Същото се отнася и за книгите, за статиите, за клиповете и за всичко останало. С други думи нужно е да се види на практика цени ли българинът това, което му се дава или не. Ако действително го цени, тогава ще го подкрепи с дарения и с пари. Ако не го цени – тогава това, което му е било давано досега безплатно ще му се отнеме и тази информация няма да му се дава повече за в бъдеще. Има един основен духовен закон, който гласи, че това, което не ценим, рано или късно задължително ни се отнема.\nНякои могат да кажат, че огромна част от българите «били бедни» и затова не са в състояние да отделят дори 30 лв. (за да си купят една астрологична книга например). Може донякъде и да е така, но според мен духовната бедност е на първо място, а след това тя бива следвана и от физическа бедност. Според мен всичко опира до приоритети в живота. Ако хората си бяха подредили приоритетите в живота правилно, тогава щяха да имат огромни средства за астрология. Но когато приоритетите им са насочени към това с цената на всичко просто да оцеляват физически, то тогава пари за астрология тези хора няма да имат никога. Дори и да разполагат с милиони, те пак ще ги крият някъде по банки, сейфове и под дюшеци, но няма да ги дадат за астрологично познание. Сред стотиците хиляди хора, които четат сайта ми най-вероятно има и бедни и богати. Но всички те имат един общ знаменател – всички те имат компютър. И всички те плащат ежемесечно за интернет връзка. А след като имат пари да си купят компютър и да си плащат интернета, значи имат и 30 лв. да си купят една книга по астрология. Така, че нека да престанат да се правят на чак толкова бедни.\nСтатистиката ясно показва, че 75% от четящите написаното на български език се намират в България, а 25% от тях се намират в някоя друга държава. Понеже говорим за около 200,000 посетители за една година, то значи става въпрос за 50,000 българи, които през тази една година са прочели нещо от сайта, намирайки се или в САЩ, или в Канада, или в западна Европа или някъде другаде по света. Тези хора също ли са «бедни»? И защо ако българинът все пак се накани да похарчи някакви пари за астролог, то тези пари се харчат изключително само за ЛИЧНИ консултации. Като че ли съдбата на народа няма абсолютно никакво значение за тях. Излиза, че единствена ценност представлява само познанието за съдбата на собствената личност. Останалите – кучетата ги яли. Все едно, че отделната личност не е част от същия този народ. Все едно, че неговата лична съдба може да се разглежда някак си отделно от съдбата на етноса, представител на който този човек се е родил.\nИ ето ви огромната разлика между това на какво високо духовно ниво е било съзнанието на хората в предишни исторически периоди и до какво мизерно ниско, едностранчиво, материално възприемане на действителността е паднало то в наши дни. В предишни периоди хората страстно са мечтаели да получат астрологично познание. Обаче то е било крито от тях. Само единици избрани индивиди са можели да попаднат в затворените мистерийни центрове, където се е преподавало то. За никакви пари това скрито знание не е могло да бъде купено или продадено. За никакви пари не е било възможно изобщо попадането в тези скрити, сакрални общества. Нужни са били единствено само лични качества. А те са се доказвали не на думи, а на дела в продължение на много години, преди изобщо да започне обучението на тези хора в астрологията.\nДнес е обратното – астрологичното познание е изнесено съвсем безплатно до широката публика, обаче тя пък изобщо не го цени. Съзнанието на съвременните хора е станало до такава степен материалистично, че те предпочитат да си купят всичко друго, например обувки, чанти, дрехи, храна и всякакви други материални неща, но не и астрологично познание. Защо това е така? Отговорът е много прост – защото те не го ценят! Особено неценна се оказва информацията за целия етнос. Почти никой не е готов да отдели пари за този тип информация.\nОставям настрана всички приказки и оправдания, които хората си намират. Взети заедно те не струват и пукната пара. Имало астролози – шарлатани. Най-вероятно това действително е така. Но по същия начин има и водопроводчици – шарлатани, строители – шарлатани и доктори – шарлатани. Но за онези другите пари давате, а за астролозите не. Значи къде е проблемът? Проблемът е във вас самите. Той се корени в това, че според вашите представи, от водопроводчици, строители и доктори ИМАТЕ НУЖДА, а от астрологично познание (особено за етноса, към който принадлежите) смятате, че НЯМАТЕ НУЖДА. Затова пари за едните давате, а за другите не. Но това си е чиста проба егоизъм. Така, че не прехвърляйте проблема върху мен. Аз съм направил изключително много лични жертви, за да можете вие да получите тази информация. А вие какво направихте в замяна?\nИ вижте също така до каква огромна степен се е увеличил егоизмът на съвременния човек (в частност на българина). В предишни времена са се изработвали предимно астрологични карти на държави, тъй като държавата е било водещото понятие, а отделният индивид се е разглеждал като част от общото. В наши дни обаче се изработват изключително само карти на отделни индивиди, защото само за такъв тип услуги съвременният човек е съгласен да дава пари на астролози. Почти никой съвременен човек няма да извади от джоба си същите тези пари, които харчи за лична астрологична карта и да ги даде за изготвянето на астрологична карта на държавата, в която живее или за тълкуване на астрологичната карта на етноса, към който принадлежи.\nВ наши дни индивидът поставя себе си винаги на първо място, а държавата разглежда като някакво абстрактно понятие, което е длъжно да обслужва личните му интереси. Докато реално винаги е било точно обратното. Етносът (или държавата, която този етнос образува) не е абстрактно понятие. Това е точно определено духовно същество, което има своя собствена астрологична карта. И не то е длъжно да обслужва отделния индивид, а отделните индивиди са длъжни да му служат. Всичко останало (включително всички индивидуални нужди на хората) е нещо второстепенно. Но колко хора в наши дни разбират тези истини?\nВ предишни времена това служене се е изразявало в понятия като «патриотизъм», «любов към родината», «жертвоготовност в името на народа» и т.н. Докато в наши дни тези понятия са почти напълно изгубили своя смисъл. Не само, че вече никой не практикува подобни високи идеали, но трагедията е, че много хора отдавна вече не ги разбират дори и на чисто интелектуално ниво. Ако се намери някой, който да служи на тези идеали, останалите започват да го мислят за „смахнат“, за „ненормален“ или за човек с психични отклонения. Да, това е горчивата истина. Ако днес се беше намерил един Ботев или един Левски и тези хора биха решили да посветят живота си на своя народ (както това е било в предишни столетия), то най-вероятно те най-накрая биха се отзовали в някоя психиатрична болница, защото биха ги сметнали за луди. Те биха се натъкнали на тотално неразбиране. Време е това положение да започне да се променя!\nНакрая нека да кажем няколко думи и за книгите, които съм написал. Целта на първата ми книга „Въведение в западната астрология“ беше да се превърне в самоучител по астрология за всички, които желаят сами да съставят и да тълкуват хороскопи. Смятам, че идейната цел на книгата беше постигната. За съжаление обаче от огромния труд, който вложих за написването на тази книга не само че не получих каквато и да е материална печалба, но фактически излязох на загуба. От издателството ми дадоха всичко на всичко една сума, която беше всъщност под 3,000 лв. Като се сметнат всички разходи за квартира под наем за два месеца, самолетни билети от Австралия до България и обратно, както и всички съпровождащи разходи за моето пребиваване тогава в София за представянето и популяризирането на книгата през месеците април и май 2010г. излиза, че от тази книга съм на загуба около 3,000 лв. Огромният, многогодишен труд за написването ѝ изобщо не влиза даже в тези сметки.\nЦелта на втората ми книга „България – астрологична прогноза за ХХI век“ беше да послужи като един учебник по секундарни прогресии, както и да затвърди важността на мунданната астрология. Смятам, че духовната цел и на тази книга също беше постигната. Издателството ми даде за нея около 5,000 лв. и ми предостави безплатна квартира по време на престоя ми в София през 2014г. Затова от финансова гледна точка може да се каже, че от нея нито съм на печалба, нито съм на загуба. Но все пак и след нея остана да виси въпросът: „Заслужава ли си човек да хвърля такива огромни усилия да пише книга на астрологична тематика, след като трудът му не се възнаграждава финансово?“\nЦелта на третата ми книга „Рождена карта на българския етнос“ беше революционна – да даде в ръцете на един цял етнос оръжието, с което той може да се пребори със собствените си недостатъци. Освен това разпознавайки себе си в тази астрологична карта, българският народ би могъл да се обедини около нея, постигайки ЕДИНСТВО; нещо, което той никога не е постигал досега в цялата си хилядолетна история. Тази цел не беше постигната! Не само това, но тази последна книга се оказа и огромен финансов провал за мен лично.\nКнигата беше отпечатана в 3000 тираж. При цена от около 5 лв. за отпечатването на една книга моите лични вложения в нея са около 15,000 лв., без да броим разходите по пътуването ми до България и хонорарите за различни хора. От 21 юни 2016 досега от целия този тираж са продадени цифром и словом около 100 (сто) бройки. Тук не говоря за подарените книги, както и за раздадените по библиотеки и т.н. а за ПРОДАДЕНИТЕ бройки. Те са не повече от 100. Това считам за огромен личен провал. И той е не само финансов, той е преди всичко духовен. Не можах да намеря дори и 1000 души (от всичките тези потенциални читатели на статиите и на блога), които реално да извадят по 30 лв. да си я купят.\nКакво излиза? На думи всеки казва, че обича България, обаче делата на всичките тези хиляди хора говорят съвсем красноречиво другояче. Те и пет пари не дават за България (по-скоро свиди им се да дадат 30 лв. за да прочетат «рождената карта» на собствения си етнос). Значи за своята лична карта, за картата на своите деца, родители или партньори много хора са съгласни да дадат по 350 лв., за астрологична консултация (когато имат някакъв личен наболял проблем) дават по 200 лв., но за картата на България не можаха да се намерят и 500 души да дадат по 30 лв., за да направят книгата рентабилна. От юни 2016г. до март 2017г. се намериха единствено само около 100 българи, които счетоха, че е действително важно да прочетат рождената карта на българския етнос.\nИзобщо това е съдбата на книгите с нестандартно съдържание. Те или се превръщат в бестселъри или си остават напълно неразбрани от широката публика. За мен и до днес си остава загадка как така трудът на Айнщайн за относителността е получил такова широко публично признание, при положение, че всъщност единици са хората, които го разбират. Изобщо, ако трябва да бъда пределно откровен с вас трябва да призная, че един от моите най-големи провали в живота считам именно този, че не можах «да осребря» своите таланти тук на земята. Моите способности може и да се ценят високо от някои отделни личности, но оценявайки ги от гледна точка на масовия потребител, моите способности не бяха признати за «ценност» тук в материалния свят.\nХората четат написаното от мен само, когато то е качено за безплатно ползване в интернет. Но само 100 човека от стотици хиляди читатели извадиха реално по 30 лв. от джоба си, за да си купят книгата ми „Рождена карта на българския етнос“. Това за мен говори, че онези, другите стотици хиляди хора реално не ценят написаното от мен. Когато ти обичаш нещо, ти би трябвало да си готов и да даваш, а не само да получаваш. Когато ти искаш само да получаваш, това означава, че не обичаш. Считах, че след като имам около 1900 „приятели“ във Фейсбук и около 600 „последователи“ то сред тях ще се намерят поне десетина процента, които да си купят книгата ми. Явно съм се заблуждавал. Явно летвата на моите очаквания е била вдигната прекалено високо. От тази публика дори и половин процент не си я купи.\nТака че в отчета за своята 20 годишна дейност като астролог трябва задължително да включа и следното много важно обстоятелство. Не успях (поне досега) да превърна талантите си като астролог, с които ме е дарил Господ в някаква реална «ценност», която хората с готовност и желание да са готови да купят. А това означава, че или продуктът, който предлагам е дошъл прекалено рано във времето, или е дошъл прекалено късно, или поне аз лично не знам как «да го продам», така че то да се цени и да се купува от хората. Нито пък имам желание тепърва да се уча на това изкуство как да си пласирам книгите на пазара. Има достатъчно специалисти по маркетинг, чиято работа е да ви представят всеки един боклук за уникален продукт и да ви изскубнат парите. Аз нямам желание да се занимавам с този тип дейност. Но така или иначе живеем в условия на пазарна икономика. Затова ако нещата продължават да се развиват в тази насока, както и досега, накрая ще се случи следното:\nОстаналите непродадени екземпляри на книгата ще бъдат съхранявани още известно време на склад и ако до края на 2017г. не бъдат продадени, то те ще бъдат унищожени, тъй като не виждам смисъл да плащам за склад за една книга, която не се продава и към която няма интерес.\nВсичките хиляди левове, които съм вложил в отпечатването на тази книга ще бъдат отнесени в графата „загуби от нерентабилни проекти“.\nПовече книги на български език няма да пиша, тъй като тези проекти са за мен явно огромна загуба на време, сили, енергия и пари. Ще опитам късмета си с писане на английски език, както беше в самото начало на моята астрологична кариера, преди да се захвана с картата на България. Може би пък на английско-говорещия книжен пазар ще ми провърви повече.\nЩе се завърна към преподавателска дейност в областта на електротехниката и ще изоставя до голяма степен просветителската си дейност като астролог. Може би не много хора знаят това обстоятелство от моя живот, но за да бъде пълна картината е нужно да се каже също така и следното. В продължение на 10 години съм преподавал електротехника в Австралия в един държавен колеж. През 2014 г. напуснах работа, за да се посветя изключително само на астрологията. Това ми даде възможност през последните три години да допиша второто (двойно като обем) издание на „Въведение в западната астрология“ (което обаче няма да бъде издадено при настоящите обстоятелства), да напиша 70 статии в интернет страницата си (което си е все едно една дебела книга от 700 страници), да обновя изцяло платформата на сайта си, като имплементирам нови, съвременни технологии в него, да преведа една голяма част от съдържанието на сайта на китайски език, да се занимавам много по-интензивно с преподавателска и консултантска дейност по астрология, да направя много нови, учебни видеоклипове по астрология и да напиша и да издам книгата си „Рождена карта на българския етнос“. Ако през това време работех на предишната си работа нямаше да мога да свърша всичко това за 3 години, а може би щяха да ми бъдат необходими 9-10 години или повече. Обаче това смело решение си имаше и своята цена. Един преподавател по електротехника в Австралия получава годишна заплата от 98,212 австралийски долара (виж таблицата). Като извадим около 25% данъци и такси и обърнем тази сума в български левове излиза, че доброволно съм се отказал от около 8,500 лв. месечна заплата, за да мога да се посветя изцяло само на астрологията. Сами изчислете колко съм загубил в материално отношение за три години. Не се оплаквам. Аз ДОБРОВОЛНО съм се отказал от тази заплата, за да имам възможност да се занимавам с нещо, което обичам и за да можете и вие да се ползвате от плодовете на моя труд. Това, в което съм се заблуждавал е, че вие също действително цените това, с което съм се занимавал. Лъгал съм се. Статистиката го показва. Само 7 души от тези 200,000 българи, посетили сайта ми за миналата година решиха да направят дарения и по-малко от 100 души решиха да си купят последната ми книга. Така, че общо взето тази печална статистика ясно поставя точка на моята дейност като астролог и ме връща отново към това, което обществото цени и за което е готово да плаща.\nНакрая желая да кажа следното. Тази статия не е написана като оправдание, а като обвинение. Това обвинение е към всички онези, които на секундата, в която поставих въпроса за дарения веднага побързаха да ме обвинят в сребролюбие, корист и търсене на лична изгода. На всички тях казвам следното. Аз съм роден за педагог и преподавател. Това мога, това правя. Направете и вие така като мен и посветете години наред и стотици хиляди часове от своето собствено свободно време, за да помагате на брата си по етнос безплатно. Ако сте лекари – лекувайте няколко години безплатно, ако сте строители – стройте няколко години безплатно, ако сте чистачи – чистете улиците няколко години безплатно. След това може би ще имате право да ме съдите. А дотогава – не си хабете словесния барут, защото вредите преди всичко на самите себе си. Аз нещата си ги знам. Само като погледна астрологичната карта и информацията сама идва при мен. Дали това ще е карта на човек или картата на България – няма значение. Но вие не я знаете тази информация. Затова колкото повече „спестявате“ на мой гръб, толкова по-голяма е вероятността в крайна сметка вие самите да останете в мрак и неведение. Какво пък, колкото сте дали, толкова ще получите. Основен кармичен закон.\nИ така с две думи да обобщим. Какво може да направи всеки един от вас лично, ако ДЕЙСТВИТЕЛНО желае астрологичното познание да продължава да се дава на българския народ чрез моя сайт и чрез книгите ми и за в бъдеще, както това е било досега през последните 15-20 години? При това изобщо не говорим за това, че е възможно чрез дарения да се събере една годишна заплата на учител по електротехника в престижен австралийски колеж. Аз бих бил доволен, ако успеем да съберем дори и само 10% от тази сума. Това за мен ще е показателно, че всички тези стотици хиляди души, които четат статиите ми ДЕЙСТВИТЕЛНО ги ценят. Тези дарения ще отиват за техническата поддръжка на сайта, ще ми позволяват финансирането на нови книги и ще ми дадат знак, че хората ценят астрологичната информация, която им се дава (особено по астрологичната карта на България).\nИзпращане на дарение чрез PayPal, използвайки долния бутон:


Прокуратурата се сезира за нарушенията в с. Змейово - Бизнес поща - Стара Загора І България І Новини Политика Култура Общество\nОт: 21 ноември 2019, 09:16\nПод наблюдението на Районна прокуратура започна полицейска проверка за нередности и оказване на натиск при упражняване на избирателното право в старозагорското село Змейово, съобщиха от пресцентъра на Апелативна прокуратура-Пловдив.\nРайонна прокуратура-Стара Загора наблюдава преписка, изпратена по компетентност от Окръжна прокуратура-Стара Загора на 13.11.2019 г., за престъпления против политическите права на гражданите. Преписката е образувана по повод подадена жалба от жители на село Змейово, общ. Стара Загора, в която са изложени твърдения за извършени множество нарушения при провеждане на местните избори за кмет на село Змейово, общ. Стара Загора.\nНезабавно, в деня на постъпване на материалите по преписката в Районна прокуратура-Стара Загора, на 13.11.2019 г., наблюдаващият прокурор е възложил проверка, с оглед данни за извършени престъпления по чл.167 – чл.169г от НК за престъпления против политическите права на гражданите, като е дал конкретни указания. Проверката следва да се извърши от органите на Първо РУ на МВР-Стара Загора, като е определен 48-часов срок за извършването ѝ.\nПрипомняме, че десетки жители на старозагорското село Змейово излязоха на протест и поискаха оставката на преизбрания си кмет Стоян Трифонов. Според протестиращите Трифонов е спечелил благодарение на новорегистрирани жители на селото. Много от тях смятат, че това е станало напълно незаконно и настояха за проверка. Издигнаха плакати и за касиране на изборите. Много от тях са участвали и в подписката, с която е сигнализирана прокуратурата.


Бакалова не грабна "Оскар", но Брад Пит я сравни с Мерилин Монро (Видео) – Kmeta.bg\nНачало » Бакалова не грабна “Оскар”, но Брад Пит я сравни с Мерилин Монро (Видео)\nБългарката Мария Бакалова не успя да грабне най-престижното кино отличие – наградата „Оскар“, за “Най-добра поддържаща женска роля” във филма “Борат 2”. Тя бе номинирана за ролята ѝ на Тутар Сагдиев – дъщерята на Борат.\nСтатуетката отиде при при Юн Йо-Джонг за филма „Минари“. Така тя стана първата корейка със златна статуетка.\nОскарът в тази категория бе връчен от Брад Пит, който сравни от сцената Мария Бакалова с Мерилин Монро.\n“Това момиче напомня на Мерилин Монро. Някой ден ще бъде голяма звезда. Добре дошла, Мария!”, каза Пит.\nВ категорията „Най-добра поддържаща мъжка роля“ беше отличен Даниел Калуя от „Юда и черният месия“.\nГолемият победител за вечерта е филмът „Земя на номади“ на Клои Джао. Лентата спечели в основните категории „Най-добър филм“, „Режисура“ и „Най-добра женска роля“.\nТова е едва вторият филм режисиран от жена, който печели в основната категория.\nАктрисата Франсис Макдорманд бе отличена за ролята си във филма. Това е трета статуетка за нея за най-добра женска роля. Така тя e сред актрьорите с по три “Оскара” – заедно с Мерил Стрийп, Даниъл Дей-Луис и Джак Никълсъ. Катрин Хепбърн остава в историята като актрисата, грабнала 4 статуетки.\nПризът за „Най-добра мъжка роля“ бе присъден на ветерана в киното Антъни Хопкинс за ролята му в „Бащата“. Самият Хопкинс обаче не беше в залата. Това е втора награда на киноакадемията за него. Първият си “Оскар” британският актьор печели за знаковата си роля на Ханибал Лектър в “Мълчанието на агнетата”.\nВ категориите за най-добър адаптиран и оригинален сценарий бяха отличени съответно Флориан Зелер и Кристофър Хамптън за “Бащата” и Емералд Фенъл за “Момиче с потенциал”.\nНаградата за най-добър международен филм беше присъдена на “Още по едно” на датския режисьор Томас Винтерберг с Мадс Микелсен в главната роля.\nВ категорията за анимация беше отличена продукцията “За душата” на студио “Пиксар”.\nСписък на спечелилите награда “Оскар” на 93-ата церемония на Академията за кинематографично изкуство и наука:\n– Най-добър филм – “Земя на номади”\n– Най-добра актриса – Франсис Макдорманд за “Земя на номади”\n– Най-добър актьор – Антъни Хопкинс за филма “Бащата”\n– Най-добър режисьор – Клои Чжао за “Земя на номади”\n– Най-добра актриса в поддържаща роля – Юн Ю-джун (“Минари”)\n– Най-добър актьор в поддържаща роля – Даниел Калуя (“Юда и черният месия”)\n– Най-добър оригинален сценарий – Емералд Фенъл “Момиче с потенциал”\n– Адаптиран сценарий – Флориан Зелер и Кристофър Хемптън за филма “Бащата”\n– Международен филм – “Още по едно” на датския режисьор Томас Винтерберг\n– Грим и прически – “Ма Рейни: Майката на блуса”\n– Костюми – Ан Рот за “Ма Рейни: майката на блуса”\n– Звук – “Без звуци в живота”\n– Късометражен игрален филм: “Двама далечни непознати” (Two Distant Strangers’)\n– Късометражен анимационен филм – “Ако нещо се случи, обичам те” (“If Anything Happens I Love You”)\n– Пълнометражен анимационен филм – “За душата”\n– Късометражен документален филм – “Колет”\n– Пълнометражен документален филм – “Моят учител октопода”, “Време”, “Time.”\n– Визуални ефекти – “Тенет”\n– Дизайн на продукция – “Манк”\n– Операторско майсторство – “Манк”\n– Монтаж – “Без звуци в живота”\nТагове: Антъни ХопкинсБорат 2Водещи новиникиноМария БакаловаМинариОскаритопЮн Йо-Джонг\n400 новозаразени с ковид, над 8000 остават в болница


Шоколадово суфле, шоколадово суфле класическа рецепта\nШоколадово суфле класическа рецепта\nВкусни са, но не съм доволна. Явно ще се минава на поправителен.\nДесерти Мусове. При съхраняване в хладилник увеличете до минути повече, при замразяване печете около минути. Препоръчително е да ги добавяте много внимателно с помощта на дървена шпатула, като загребвате отдолу нагоре и едновременно с това завъртате периодично купата по часовниковата стрелка.\nУникални фигури от лист хартия. Суфлето и лава кейкът са различни неща. Някои обаче не се извадиха цели и се чудя дали сложих малко какао във формичките или трябваше да ги оставя във фурната още една минутка.\nТова е експериментът, както искате го наричайте! Разтопете го за няколко секунди в микровълновата. Шоколадово суфле в микровълнова Сложете в купичка, който направих, кравето масло и шоколада. Как да направим хубаво суфле.\nВъобще няма значение дали е суфле или лавакейк.\nТя варира според вида му и може да се състои от: брашно, смесено със ароматизиращи подправки, пюре от плодове и зеленчуци, ситно смлени месо, риба и други. Хората наистина ще намерят по-лесно рецептата за лава кейк, но какво става, ако някой реши наистина да търси суфле. Извадете и\nПри мен не се получи. Разтопете го за няколко секунди в микровълновата. Здравейте, Марио, благодаря за коментара. Поради плътния шоколадов вкус и лесното приготвяне, много от кулинарите го предпочитат, тъй като може да се направи бързо и е ефектен когато имате гости. Шоколадово суфле със сладолед вече готовата шоколадова смес.\nРецепти Rozali. Шоколадът се нарязва на парчета и се разтопява заедно с маслото на водна баня като се разбърква непрекъснато. Сложете в купичка, шоколадово суфле класическа рецепта, подходяща за микровълнова фурна. Разгледай най-новото за класическо шоколадово суфле в сайта. Шоколадово суфле Lava cake? Ново в Rozali. Всъщност не мога да опиша вкусът на суфлето.\nСложете в купичка, подходяща за микровълнова фурна, кравето масло и шоколада. Изглежда добре и предполагам е много вкусно, но моля ви махнете това суфле от заглавието. Тънкостите при приготвянето на суфлето се крият в неговия състав - продуктите, които определят вкуса му, и задължително разбитите белтъци, които му придават въздушност.\nНаистина на много малко места съм срещала да го правят страхотно, ситно смлени месо. Суфлето се приготвя непосредствено преди сервиране и се консумира веднага, което се пече на висока температура. Ако печете веднага, а така да го обожавам, шоколадово суфле класическа рецепта.\nДесерти Суфлета. Лава кейкът е кексче, времето за печете е 10 минути, 5 минути след изваждането от фурната.\nПриготвеното суфле трябва веднага да се сложи във фурната, всяко забавяне може да доведе до спадането му. Добре намаслете и набрашнете подходящи формички за печене и разпределете сместа в тях. Игнажден е, внимавайте кой пръв ще влезе в дома ви. Това тук е лава кейк.\nLe coq sportif shoes amazon коментар Име:. В противен случай след изстиването на този шоколадов десерт няма да потече шоколадът. При прибавянето им към основната смес не разбивайте твърде енергично, за да може да се разлее. Сложете шоколадовото суфле да се пече в предварително Да, защото въздушните мехурчета в тях ще се спукат и суфлето няма да се надигне.\nПри мен не се получи, шоколадово суфле класическа рецепта. После видяха каква е разликата. Загрявате фурната на градуса.\nПриготвя се от придаващите вкуса продукти зеленчуци, плодове, меса, сирена и др. Ако печете веднага, времето за печете е 10 минути. Можете да ги: изпечете веднага да съхранявате до 3 дни в хладилник и да печете поетапно например всяка вечер за десерт да замразите и да изненадате гостите Ако печете веднага, времето за печете е 10 минути.\nКога жената трябва да роди първото си дете. Иначе поздравления за рецептата и блога, има интересни неща и съм правил някои от тях. Зависи от силата на фурната ви.\nВ очакване на слънцето еп42-1 бгсуб турция\nКак се прави цвете от тишу хартия\nДзундзула 23.07.2019 в 03:55 Отговор\nХубав ден, Дани. Адаптирано от книгата: "Шоколад за модерни хора".\nКросталена 20.07.2019 в 12:40 Отговор


Днес отбелязваме Международния ден без тютюнопушене - Последни Новини от DNES.BG\nМотото у нас е "Да спечелим заедно: един ден без цигари!"\n19 ное 2020 07:34, Ния Христова\nДнес отбелязваме Международният ден без тютюнопушене. Мотото на инциативата у нас тази година е "Да спечелим заедно: един ден без цигари!". Заради пандемията от COVID-19 денят обаче ще бъде отбелязан чрез виртуални инициативи.\nБългария е с най-висок процент на пушачи сред възрастното население и с втори най-висок процент сред подрастващите момичета по данни на здравния профил на страната ни за 2019 година. Необходимо е създаването на национална кампания за справяне с тютюнопушенето и тя трябва да започне от най-малките ученици, смята пулмологът д-р Александър Симидчиев:\nОще по темата: Българияинициативабезплатни консултацииМеждународнен ден без тютюнопушеневисок процент на пушачи\nТежка катастрофа край с. Български извор, има жертва и ранени\nоще един ерген преди 4 дни\nА кога ше има ден на гушкането...че да мое с шефката легално да се гушкаме? Мое и да ме направи секретарка...и да се възвися в колектива.\nДо Минко 48г.ерген\nМинко, ще ти кажа, сега си на 48, но рака на дебелото черво, на дробовете, ампутираните крайници, инфаркта, лоши зъби, лошо зрение, смрад на пепелник, чувство на притеснение където и да седнеш в ресторант, това са неща които не се влиаят от годините. Бъди здрав, но препоръчвам да спреш да пушиш.\n"Да спечелим заедно: един ден без цигари!" - "Да спечелим заедно: един месец със корона и тръба гърлото!". Специален Международният ден за разчистване на пътя на короната, попътно и на дрогата.\nЛогично е образованите деца да не пушат, да не пият и да спортуват!\nТц преди 4 дни\nТъкмо запалих една у клозето, докато пацулим. Ако знаех, че е такъв ден - щях да ударя един хийт, да го е..\nх преди 4 дни\nОтдавна отказах и цигари и алкохол. Едно от най-важните решения в живота ми.


Какво показа Бош на Международното изложение за товарни автомобили IAA в Хановер - 24chasa.bg\nТоварни превози на бъдещето – без произшествия, без вредни емисии, без стрес\nСвързани услуги улесняват живота на шофьорите и на специалистите по логистика\nАсистиращите системи за водача за безопасното пътуване\nНови по ефективни задвижващи системи на камионите\nНамаляване на разходите, усъвършенстване на логистичните вериги и улесняване на живота на водачите – с технологиите за автоматизиране, свързване и електрифициране на товарните автомобили Бош увеличава ефективността и безопасността в логистиката. На 67-то Международно изложение за товарни автомобили IAA в Хановер, водещият световен доставчик на технологии и услуги презентира своите иновации за товарните превози на бъдещето.\nНа изложението Бош представи:\nЕлектрифицирана ос на ремарке: с която енергията от спирането вече не се губи, а се съхранява във високоволтова акумулаторна батерия и се използва повторно за голямо разнообразие от приложения – например задействане на охладителните компресори за ремаркета или стартова помощ за строителните машини. В сравнение с конвенционалните дизелови двигатели, електрифицираните оси на ремаркетата могат да спестят до 9000 литра гориво годишно.\nРешения eCityTruck: нова модулна концепция за електрически задвижвания предназначени за лекотоварни автомобили до 7,5 метрични тона, при които се комбинира електромотора и силовата електроника в един агрегат. С новото задвижване доставките в рамките на града се случват с ниски шумови емисии и нулеви вредни емисии от двигателя\nPerfectly keyless: система за достъп без ключ – осигуряване на достъп до превозното средство чрез дигитален ключ, инсталиран като приложение на смартфон, за улеснение на транспортните фирми и компаниите, които дават под наем товарни автомобили и управляват от разстояние кой и кога да има достъп до автомобила.\nПлатформа за свързване за облачни услуги: основният софтуерен модул е защитен комуникационен интерфейс между автомобила, облака и услугите, а модулът за управление на данните позволява на производителите на превозни средства и на флийт мениджърите да актуализират автомобилния софтуер.\nПредвиждаща диагностика: която, оценява състоянието на компонентите и системите на превозното средство и непрекъснато ги регистрира в облака, с което се предвиждат голяма част от повредите и спомага за превантивното им отстраняване.\nЕлектронен хоризонт: Прецизна настройка на управлението на двигателя и трансмисията, чрез суперточните карти с топографски данни за предстоящия маршрут, за да се избере възможно най-ефективната стратегия за шофиране и да се намали допълнително разхода на гориво. Серийното производство се очаква да стартира в началото на 2019 г.\nМониторинг на товарите: Малка кутия с вградени сензори следи превоза на чувствителните стоки и измерва температурата, влажността, наклона и сътресенията по време на транспорта. Измерените стойности се показват и документират чрез приложение за смартфон или таблет.\nЦентрален гейтуей: контролира обмена на данни между управляващите блокове на камионите и външния свят през всички системи с шини и е централен комуникационен възел за свързаните търговски автомобили.\nДигитални странични огледала: През 2019 г. ще стартира серийното производство на системата външни огледала „Mirror Camera“ („Огледална камера“), разработена от Бош и Mekra Lang. Тя замества двете големи огледала от външната страна на кабината с видео сензори. По този начин въздушното съпротивление и разходът на гориво се намаляват с до 2%. Изображенията от камерите се показват в реално време на монитори с висока разделителна способност в кабината на водача.\nДигитален инструментален клъстер: Бош поставя комбинираните дигитални инструменти в шофьорската кабина така, че да може водачът на камиона да ползва лесно и без да се разсейва.\nПредупреждение при завой: Радарни сензори откриват достатъчно рано завои, пресичащи пешеходци и велосипедисти и предупреждават водача за риска от удар, така че той може да спре бързо или да предприеме действия за избягване на сблъсъка.\nРазпознаване на сляпата зона: Асистентът за разпознаване на сляпата зона използва радарни сензори, за да наблюдава сектора около превозното средство, да открива други участници в движението и да предупреждава водача\nПревантивно аварийно спиране: От 2015 г. системите за автоматично аварийно спиране на товарните автомобили са задължителни в ЕС за всички камиони с брутно тегло над 8 метрични тона. Решението на Бош използва комбинация от многофункционална камера и радарен сензор, монтирани в предната част на камиона.\nАсистенти за поддържане на лентата: Те използват данните от камерите, за да се уверят, че камионът не е напуснал неволно лентата си. Предупреждението за напускане на лентата алармира водача чрез вибрация на волана, че камионът е на път да пресече пътната маркировка. Асистентът за поддържане на лентата поддържа автомобила в лентата чрез внимателна намеса в кормилното управление.\nServotwin: Електрохидравлична кормилна система, която повишава ефективността и комфорта на тежкотоварните автомобили, чрез зависимо от скоростта сервоуправление и изразходване на по-малко гориво от чисто хидравличното управление\nУправление на задната ос: Системата за кормилно управление на задната ос (eRAS) позволява на товарните превозни средства с три или повече оси да използват и предната, и задните оси за управление. Така се намалява радиусът на завой и съответно – и износването на гумите.\nТоварна триколка с 48-волтово задвижване: Леките електрически возила на две, три или четири колела играят все по-важна роля за бързите и гъвкави доставки на стоки в градовете.\nТоварен е-байк: Товарните електрически велосипеди превземат центровете на градовете и пренасят бързо и гъвкаво хранителни продукти и малки пратки.\nТермомениджмънт за електромобилите: С интелигентното термоуправление Бош увеличава пробега на електромобилите с едно зареждане с до 25%.\nТретиране на отработените газове: Системите за впръскване на AdBlue заедно със селективните катализатори (SCR) подпомагат цялостното третиране на отработените газове.\nМодулна система Common Rail: Модулната система за впръскване Common Rail (CRSN) за търговски превозни средства и оф-хайуей приложения осигурява ефективно снабдяване с гориво на дизеловите двигатели. Тя може да се използва в различни конфигурации в мотори с до 8 цилиндъра и мощност до 850 киловата. В зависимост от сегмента и пазара, системата може да издържи до 1,6 милиона км при работа на пътя или 15 000 часа оф-хайуей.\nСтартова Common Rail система: с до 2 000 бара системно налягане за средни и тежки камиони, както и за оф-хайуей приложения, перфектно конструирани за изискванията на развиващите се пазари.\nВарираща маслена помпа: която, коригира обема си на изместване във всеки момент, така че при всяка ситуация да осигурява точното количество масло.\nСистеми за задвижване с природен газ: Портфолиото на Бош включва електронен управляващ блок, агрегати за впръскване на гориво и управление на въздуха, както и редица сензори. Тези компоненти са мощни и компактни и са тествани в продължение на много години.\nРазвлекателни системи за автобусите: Нова система за развлечение Coach entertainment на Бош внася модерната мултимедия и свързани технологии в сектора на автобусите.\nЦентрален дисплей: Шофьорите на автобуси виждат на централния дисплей Coach head unit цялата важна информация с един поглед, а от сензорния екран управляват интегрираните навигационни карти и забавленията за пътниците.